ბენ აფლეკი

ბენჯამინ გეზა აფლეკ-ბოლდტი ( დ. 15 მარაშნათუთა, 1972, ბერკლი, კალიფორნია, ააშ) — ამერიკალი არტისტი, რეჟისორი, პროდიუსერი დო სცენარიშ ავტორი. დუდშე თოლ-ჸუჯი მიკიჭოფჷ სრულებური როლეფით ფილმეფს:  „უსაქვარეეფი“ (1995), „ემიშ თხოზინს“ (1997), „დოგმა“ (1999). 1997 წანას მეტ დეიმონწკჷმა ართო ჭარუ სცენარი ფილმიშო „ნიჭიერი უილ ჰანტინგი“, ნამუთიქ მოუღჷ თის ოსკარიშ პრემია ნომინაციას საუჯგუშო ორიგინალური სცენარი დო ორქოშ გლობუსი ნომინაციას საუჯგუშო სცენარი. გვიანო ოერეფოშქაშე აღიარება მიპალუ, ილაჸაფუ ჩინებულ ფილმეფს: „არმაგედონი“ (1998), „პერლ ჰარბორი“ (2001), „შხვაშ წკარს“ (2002), „შქურენჯიშ ოფასე“ (2002), „რინტალი“ (2003), „სუპერმენიშ ღურა“ (2006), „დიდი ლაჸაფი“ (2009), „ნოღა“ (2010).

ბენ აფლეკი კინოკრიტიკოსეფშე აღიარაფილი რეჟისორი რე. ფილმ „ჯგირო ორდა ჭიჭე“ გინოღალაშ უკული მიპალუ  აღიარაფა მუჭოთ რეჟისორქ. რდჷ ფილმ „არგო“-შ რეჟისორი დო პროდიუსერი, ნამუქჷთ მუღჷ თის ოსკარიშ პრემია ნომინაციას საუჯგუშო სურათი, ორქოშ გლობუსი ნომინაციას საუჯგუშო რეჟისორი, BAFTA ნომინაციას საუჯგუშო ფილმი დო საუჯგუშო რეჟისორი.

კინოინდუსტრიაშ მეტი ბენ აფლეკი აქტიურო რე ჩართული პოლიტიკას დო ოჩეჟმოქიმინჯალე საქვარუეფს. 2000 წანას მეტ დეიმოწკჷმა ართო დარსხუ ოწარმე კომპანია „LivePlanet“, დო 2012 წანას „Pearl Street Films“.

ბენ აფლეკის ჸუნს უკლაში ჯიმა, კეისი აფლეკი, ნამუთ ხოლო არტისტი რე. 2005 წანაშე გურგინუას რე ჯენიფერ გარნერწკჷმა. ჭკობას სუმი სქუა ჸუნა. უმოს ადრე ურთიართობას რდჷ გვინეთ პელტროუწკჷმა დო ჯენიფერ ლოპესწკჷმა.

ფილმოგრაფია

 რესურსეფი ინტერნეტის 





კატეგორია:ამერიკალი არტისტეფი
კატეგორია:ამერიკალი რეჟისორეფი
კატეგორია:ამერიკალი სცენარისტეფი
კატეგორია:ამერიკალი პროდიუსერეფი
კატეგორია:დუნაბადი 1972
კატეგორია:შოტლანდიარი ამერიკალეფი